《黎惟敬秘书新辟东林社与诸客同过》
明代·区大相

郭内名山似竺乾，苍松白石傍清泉。林间片地皆成宝，花里诸峰并是莲。

钟梵远分城北寺，袈裟初悟海南禅。何人解注逍遥论，此地招携十八贤。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。